News Update: Cathie Wood ยอมแก้บทวิเคราะห์ โดนทัวร์ลงหลังตั้งเป้า ARKK ที่ 40% ต่อปี ชี้ไม่ได้ระบุถึง ARKK แต่หมายถึง ‘กลยุทธ์’ Ark - FINNOMENA
Cathie Wood ซีอีโอ Ark Invest ยอมแก้บทวิเคราะห์ล่าสุดที่คาดการณ์ผลตอบแทนกองทุน ARKK ในระดับสูงลิ่ว หลังถูกวิพากษ์วิจารณ์อย่างหนักจากผู้เชี่ยวชาญการลงทุน
24 ธ.ค. 2564

Cathie Wood ซีอีโอ Ark Invest ยอมแก้บทวิเคราะห์ล่าสุดที่คาดการณ์ผลตอบแทนกองทุน ARKK ในระดับสูงลิ่ว หลังถูกวิพากษ์วิจารณ์อย่างหนักจากผู้เชี่ยวชาญการลงทุน
ก่อนหน้านี้ Cathie Wood ได้ออกบทวิเคราะห์บนเว็บไซต์ Ark Invest ว่า กองทุน ARKK มีโอกาสสร้างผลตอบแทนทบต้นต่อปีที่ 40% ในช่วง 5 ปีข้างหน้า แม้ว่ากองทุนจะมีผลตอบแทนติดลบอยู่ที่ 24% หลังพุ่งขึ้นเกือบ 150% ในปีที่ผ่านมา
หลังถูกตั้งคำถามเกี่ยวกับความถูกต้องตามกฎหมาย Ark ได้อัปเดตบทความดังกล่าวและลบถ้อยคำบางส่วนออกไปพร้อมชี้แจงในคำอธิบายเพิ่มเติมด้านล่างว่า บทความนี้ใช้กับกลยุทธ์ของ Ark ในวงกว้างโดยไม่ได้ระบุถึงผลิตภัณฑ์หรือกองทุนใดๆ
คำอธิบายเพิ่มเติมกล่าวเสริมว่า Ark ได้แก้ไขบทความจากเวอร์ชันเดิมเพื่อชี้แจ้งความเข้าใจผิดที่เกิดขึ้นในตลาด ซึ่งบทความข้างต้นอ้างอิงจากการทีมวิเคราะห์ มุมมองในปัจจุบัน รวมถึงข้อสันนิษฐาน โดยไม่ได้รับประกันผลตอบแทนในอนาคต
แม้จะมีการชี้แจงดังกล่าวแต่ Cathie Wood ยังคงคาดการณ์อัตราตอบแทนทบต้นต่อปีที่ 30-40% ในช่วง 5 ปีข้างหน้า สำหรับ ‘กลยุทธ์’ ของ Ark
Ark Invest มีกองทุนที่อยู่ภายใต้การบริหารทั้งหมด 9 กองทุน โดยเป็นกองทุนแบบ Active จำนวน 6 กอง และแบบ Passive อีก 3 กอง อย่างไรก็ตาม ตั้งแต่ต้นปี มีเพียง 3D Printing ETF แค่กองเดียวเท่านั้นที่มีผลการดำเนินงานเป็นบวก
ความผันผวนของตลาดในปี 2021 ส่งผลโดยตรงต่อกลยุทธ์ของ Ark จากทั้งความสงสัยในบริษัทที่ไม่ทำกำไร การแพร่ระบาดของโควิด-19 และมุมมองที่เปลี่ยนไปต่อแนวโน้มการขึ้นอัตราดอกเบี้ยของนักลงทุน
อ้างอิง: https://www.bloomberg.com/news/articles/2021-12-21/cathie-wood-tones-down-40-return-ark-arkk-forecast-after-criticism?sref=e4t2werz
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
ARK
ARK Invest
ARKK
Cathie Wood
News Update
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA